Alina Bica, judecata pentru abuz in serviciu, a cerut sesizarea CCR

Avocatii lui Bica si Teodorescu au sustinut, vineri, in fata instantei, ca Ordonanta 14, cea care a abrogat OUG 13, prin care era dezincriminata infractiunea de abuz in serviciu, a fost adoptata fara respectarea Constitutiei."Daca OUG 13 ar fi ramas in vigoare, s-ar fi aplicat principiul legii mai favorabile si abuzul in serviciu ar fi fost abrogat, adica tocmai infractiunea de care este acuzata clienta mea", a sustinut avocatul fostei sefe a DIICOT, care a depus o serie de argumente in scris.Procurorul DNA prezent la instanta suprema s-a opus sesizarii CCR in acest caz si a aratat ca, daca ar fi declarata neconstitutionala OUG 14, ar intra in vigoare automat OUG 13.Dupa deliberari de aproximativ 20 de minute, presedinta instantei, Lucia Rog, a anuntat ca va sesiza Curtea Constitutionala in acest caz.Ordonanta 14 a fost atacata in contencios administrativ si la Curtea de Apel Bucuresti de mai multe persoane condamnate in prima instanta pentru complicitate la abuz in serviciu. Luiza Cazanescu si SC Luisa Casa de Moda SRL au deschis, pe 10 februarie 2017, la Curtea de Apel Bucuresti, cate doua procese pentru suspendarea, respectiv anularea OUG 14.O alta sesizare care vizeaza OUG 14 a fost inregistrata la Curtea de Apel Bucuresti, fostul deputat PNL Theodor Nicolescu, judecat pentru abuz in serviciu in dosarul ANRP privind despagubirea ilegala a lui Horia Simu, cerand instantei sa sesizeze Curtea Constitutionala in cazul OUG de abrogare a Ordonantei 13, aratand ca prin acest act normativ i se incalca dreptul la aparare.Reamintim ca OUG 13, adoptata la finalul lunii ianuarie 2017 de Guvernul condus de Sorin Grindeanu, a provocat cele mai ample proteste de strada din Romania dupa Revolutie.In decembrie 2014, Alina Bica, fosta sefa a DIICOT, a fost trimisa in judecata in dosarul despagubirii frauduloase a omului de afaceri Gheorghe Stelian de catre Autoritatea Nationala pentru Restituirea Proprietatilor (ANRP). Bica facea parte, la data faptelor, din Comisia Centrala pentru Stabilirea Despagubirilor de la ANRP, alaturi de Crinuta Dumitrean, fosta sefa a ANRP, Sergiu Diacomatu si Remus Baciu, fosti vicepresedinti ai institutiei, deputatul Catalin Teodorescu, Dragos George Bogdan, fost vicepresedinte al ANAF, Oana Vasilescu si Lacramioara Alexandru. Gheorghe Stelian si expertul evaluator Emil Nutu au fost, de asemenea, trimisi in judecata. Celalalt membru al comisiei, deputatul Marko Attila, va fi cercetat separat deoarece a plecat din tara.Ei sunt acuzati de abuz in serviciu pentru ca ar fi aprobat despagubirea lui Gheorghe Stelian cu 89 de milioane de euro, pentru un teren din Bucuresti supraevaluat cu 62 de milioane de euro.In acest dosar a fost arestat si omul de afaceri Dorin Cocos, suspectat ca a solicitat 10 milioane de euro de la Gheorghe Stelian pentru a interveni pe langa comisia de la ANRP.